ಎಸ್. ಶಿಶಿರಂಜನ್ (ಶಿಶಿರ)

ಎಸ್. ಶಿಶಿರಂಜನ್ (ಶಿಶಿರ) ಕಳೆದ ಇಪ್ಪತ್ತು ವರ್ಷಗಳಿಂದ ರಂಗಭೂಮಿ ಮತ್ತು ಸಾಹಿತ್ಯಿಕ ಚಟುವಟಿಕೆಗಳಲ್ಲಿ ಮತ್ತು ಕಳೆದ ಹದಿನೈದು ವರ್ಷಗಳಿಂದ ಚಿತ್ರರಂಗದಲ್ಲಿ ಸಾಹಿತಿಯಾಗಿ, ಸಹನಿರ್ದೇಶಕನಾಗಿ, ತಾಂತ್ರಿಕ ನಿರ್ದೇಶಕನಾಗಿ ಸೃಜನಾತ್ಮಕ ನಿರಂತರ ಚಟುವಟಿಕೆ. 2021ರಿಂದ ಮೈಸೂರಿನ ಪ್ರತಿಷ್ಟಿತ ಎನ್.ಐ.ಇ. ಇಂಜಿನಿಯರಿಂಗ್ ಕಾಲೇಜಿನಲ್ಲಿ ಕನ್ನಡ ಸಹಯಕ ಪ್ರಾಧ್ಯಾಪಕರಾಗಿ ಕರ್ತವ್ಯ ನಿರ್ವಹಿಸುತ್ತಿದ್ದಾರೆ

ರಂಗಭೂಮಿ :

‘ಜನಮನ’ ತಂಡದ ಕಾಲೇಜು ರಂಗಶಿಬಿರ (2005) ದ ಮೂಲಕ ರಂಗಭೂಮಿ ಕ್ಷೇತ್ರಕ್ಕೆ ಪಾದಾರ್ಪಣೆ. ‘ಶಾಂತಿ’, ‘ರಾಜಕೀಯ’, ‘ಹೆಲ್ಮೆಟ್’, ‘ಸಿ.ಈ.ಟಿ.’ ಸೇರಿದಂತೆ ಇಪ್ಪತ್ತಕ್ಕೂ ಹೆಚ್ಚು ಪ್ರಹಸನ, ಬೀದಿ ನಾಟಕಗಳ ರಚನೆ ಮತ್ತು ಪ್ರಯೋಗ.  ಹತ್ತಕ್ಕೂ ಹೆಚ್ಚು ನಾಟಕಗಳಲ್ಲಿ ಪಾತ್ರ ನಿರ್ವಹಣೆ ಮತ್ತು ನಿರ್ದೇಶನ. ಯುವ ದಸರಾ ಸೇರಿದಂತೆ ಹಲವು ರಾಜ್ಯ ಮತ್ತು ಜಿಲ್ಲಾ ಮಟ್ಟದ ವೇದಿಕೆಗಳಲ್ಲಿ ಪ್ರತಿಭಾ ಪ್ರದರ್ಶನ. ‘ಧರ್ಮ’ ಮತ್ತು ‘ಇದೆಂಥಾ ದೇಶಪ್ರೇಮ ರೀ?!’   ಸಿದ್ದರಂಗಭೂಮಿ ನಾಟಕಗಳ ರಚನೆ ಮತ್ತು ನಿರ್ದೇಶನ.

ಸಾಹಿತ್ಯ ಕ್ಷೇತ್ರ :

ಸಂವೇದನೆ (ಕವನ ಸಂಕಲನ), ಇದೆಂಥಾ ದೇಶಪ್ರೇಮ ರೀ?! (ನಾಟಕ), ಅವ್ವ (ಹನಿಗವಿತೆಗಳು), ಲಂಕೇಶನ ತಲೆಗಳು (ಖಂಡಕಾವ್ಯ), ಋಣಸಂದಾಯವಾಗಲಿ ಒಂದಿಷ್ಟು (ಕವನ ಸಂಕಲನ) ಹಾಗೂ ನವಭಾರತ ಜನನಿಯ ತನುಜಾತೆ (ಕವನ ಸಂಕಲನ) ಕೃತಿಗಳು ಪ್ರಕಟಗೊಂಡಿವೆ. ‘ಜಯ ಹೇ’ ಹಾಗೂ ‘ಏನ್ಮಾಡನೆ’ ದೃಶ್ಯಗೀತೆಗಳ ರಚನೆ ಮತ್ತು ನಿರ್ಮಾಣ. ‘ಮರಳಿ ಬಾ ಮನಸೇ’ (ಭಾವಗೀತೆಗಳ ಧ್ವನಿಸುರಳಿ)

ಶಿಶಿರ ಅವರ ಕವಿತೆಗಳು ತಮಿಳು ಹಾಗೂ ತೆಲುಗು ಭಾಷೆಗಳಿಗೆ ಭಾಷಾಂತರಗೊಂಡಿವೆ.

ಅಖಿಲ ಭಾರತ ಕನ್ನಡ ಸಾಹಿತ್ಯ ಸಮ್ಮೇಳನ, ದಸರಾ ಕವಿಗೋಷ್ಠಿ ಸೇರಿದಂತೆ ಹಲವು ಪ್ರತಿಷ್ಠಿತ ಕವಿಗೋಷ್ಠಿಗಳಲ್ಲಿ ಕವನವಾಚನ.

ಸಿನಿಮಾ ಮತ್ತು ಕಿರುತೆರೆ :

ವಿ. ನಾಗೇಂದ್ರಪ್ರಸಾದ್, ಕೇಸರಿ ಹರವು, ಮತ್ತು ಗಿರೀಶ್ ಕಾಸರವಳ್ಳಿಯಂತಹ ದೈತ್ಯ ಪ್ರತಿಭೆಗಳ ಬಳಿ ಸಿನಿಮಾ ನಿರ್ದೇಶನದ ಶಿಷ್ಯವೃತ್ತಿ. 'leave & Live', 'Choice is yours'  ಕಿರುಚಿತ್ರಗಳ ನಿರ್ದೇಶನ ಸೇರಿದಂತೆ, ಇಪ್ಪತ್ತಕ್ಕೂ ಹೆಚ್ಚು ಕಿರುಚಿತ್ರ ನಿರ್ಮಾಣದಲ್ಲಿ ಸೃಜನಾತ್ಮಕ ಚಟುವಟಿಕೆ. ಹತ್ತಕ್ಕೂ ಹೆಚ್ಚು ಕನ್ನಡ ಚಲನಚಿತ್ರಗಳಲ್ಲಿ ಸಕ್ರಿಯ ಪಾಲ್ಗೊಳ್ಳುವಿಕೆ. “ನೋಡು ಬಾ ನಮ್ಮೂರ” ಕಾರ್ಯಕ್ರಮ ಮುಖೇನ ಸಾಹಿತಿಯಾಗಿ ಕಿರುತೆರೆ ಪ್ರವೇಶ.

ಇತರೆ :

'ಸ್ವಜನ್ಯ ಕಲಾವೇದಿಕೆ’ಯ ಸಂಸ್ಥಾಪಕ ಅಧ್ಯಕ್ಷರಾಗಿ ಕಳೆದ ಒಂದೂವರೆ ದಶಕದಿಂದ ಐವತ್ತಕ್ಕೂ ಹೆಚ್ಚು ಕಾರ್ಯಕ್ರಮಗಳ ಆಯೋಜನೆ. ದೇಶಪ್ರೇಮ ಜಾಗೃತಿ ಸಮಾವೇಶ, ಕಾವ್ಯಯಾನ, ಕಾವ್ಯ ಸಂಕ್ರಮಣ, ಪುಸ್ತಕ ಕೊಡುಗೆ ಕಾರ್ಯಕ್ರಮಗಳು ಸೇರಿದಂತೆ ಹತ್ತಾರು ಸಮಾವೇಶಗಳ ಯಶಸ್ವಿ ನಿರ್ವಹಣೆ. ಬೇಸಿಗೆ ಶಿಬಿರಗಳು ಸೇರಿದಂತೆ ಹಲವು ರಂಗಭೂಮಿ ಹಾಗೂ ನಟನಾ ಕಾರ್ಯಗಾರಗಳ ಮುಖೇನ ನೂರಾರು ವಿದ್ಯಾರ್ಥಿಗಳಿಗೆ ನಟನಾ ತರಭೇತಿ, ಮೂವತ್ತಕ್ಕೂ ಹೆಚ್ಚು ಶಾಲಾ ಕಾಲೇಜುಗಳಲ್ಲಿ ನೃತ್ಯ, ಪ್ರಹಸನ, ಮೂಕಾಭಿನಯ, ನಾಟಕ ತರಬೇತಿ ಮತ್ತು ನಿರ್ದೇಶನ.

ಪ್ರಶಸ್ತಿ / ಗೌರವಗಳು :

ಪ್ರಕಟಿತ ಪುಸ್ತಕಗಳು :

 ಋಣ ಸಂದಾಯವಾಗಲಿ ಒಂದಿಷ್ಟು (2021 )
 ಲಂಕೇಶನ ತಲೆಗಳು(ಖಂಡಕಾವ್ಯ) (2018)
 ಅವ್ವ (ಹನಿಗವಿತೆಗಳು) (2018)
 ಸಂವೇದನೆ (ಕವನ ಸಂಕಲನ) (2012,2020)
 ಇದೆಂಥಾ ದೇಶಪ್ರೇಮ ರೀ?! (ನಾಟಕ) (2015,2025)
 ನವಭಾರತ ಜನನಿಯ ತನುಜಾತೆ (ಕವನ ಸಂಕಲನ) (2024)

ಉಲ್ಲೇಖಗಳು :

 ಲಂಕೇಶನ ತಲೆಗಳು, ಅವ್ವ - 
 ಸಂವೇದನೆ(ಕವನ ಸಂಕಲನ), ಇದೆಂಥಾ ದೇಶಪ್ರೇಮ ರೀ?! (ನಾಟಕ), ಅವ್ವ(ಹನಿಗವಿತೆಗಳು), ಲಂಕೇಶನ ತಲೆಗಳು(ಖಂಡಕಾವ್ಯ). 
 *ಇದೆಂಥಾ ದೇಶಪ್ರೇಮ ರೀ???!!! (ನಾಟಕ) 
 ಯುವ ಕವಿ ಎಸ್.ಶಿಶಿರಂಜನಗೆ ‘ಕನ್ನಡ ಕಲಾರತ್ನ’ ಪ್ರಶಸ್ತಿ 
 ರಂಜನೆಯ ಸಂವೇದನೆ 
 ಸಂವೇದನೆ(ಕವನ ಸಂಕಲನ) 
 ನವಭಾರತ ಜನನಿಯ ತನುಜಾತೆ; ಗಮನ ಸೆಳೆಯುವ ಶಿಶಿರ ಅವರ ಕವಿತೆಗಳು 
 ಇದೆಂಥಾ ದೇಶಪ್ರೇಮ ರೀ? 

 ಉಲ್ಲೇಖಗಳು